**Anne Celeste Hecheová** (\* 25. máj 1969, Aurora, Ohio, USA – † 11. august 2022, Los Angeles, Kalifornia) bola americká herečka, scenáristka a producentka známa z filmov ako *Vrtieť psom* (1997), *6 dní a 7 nocí* (1998), *Prozacový národ* (2001), *Gracina voľba* (2004), *Chalan na hranie* (2009) a z televíznych seriálov ako *Muži na stromoch* (2006 - 2008), *Hung - Na veľkosti nezáleží* (2009 - 2011), *Za nepriateľskou čiarou* (2017 - 2018) a *Polícia Chicago* (2014 - 2022).

Detstvo a mladosť
-----------------

Narodila sa v meste Aurora v štáte Ohio. Pochádza z baptistickej rodiny. Jej otec viedol kostolný zbor a večer navštevoval bary pre homosexuálov. Zomrel na AIDS keď mala trinásť rokov. Po otcovej smrti zomrel aj jej jediný brat pri autohavárii.

Po skončení strednej školy sa chcela venovať odboru úžitková grafika, ale dala prednosť herectvu.

Kariéra
-------

Úspech dosiahla už v druhej polovici 80. rokov seriálom *Another World*, za ktorý si odniesla cenu Emmy. Vo filme stvárnila dvojičky plné protikladov. Vo filmoch začínala skôr vedľajšími úlohami, až v druhej polovici 90. rokov sa presadila aj do hlavných ženských úloh ako napríklad v gangsterskom príbehu *Krycie meno Donnie Brasco* z roku 1997, ktorý bol natočený podľa skutočných udalostí. Vo filme sa objavili aj herci ako Johnny Depp či Al Pacino. V rovnakom roku stvárnila narušenú Missy Egan v horore *Viem, čo ste robili minulé leto* po boku herečiek Jennifer Love Hewittovej či Sarah Michelle Gellarovej. Film bol spracovaný podľa knižnej predlohy. Za svoj herecký výkon vo filme *Vrtieť psom* získala filmové ocenenie National Board of Review Award. Hrala aj v dramatickom filme *Sopka*.

Na začiatku roku 1998 vyšiel na verejnosť jej vzťah s komičkou Ellen DeGeneres, ktorému médiá venovali veľkú pozornosť. Ovplyvnilo to aj jej prácu. Hecheovú chceli nahradiť vo filme *6 dní, 7 nocí* kvôli jej aktuálnemu vzťahu s DeGeneresovou. Jej kolega Harrison Ford sa za ňu prihovoril ako jediný a štúdio jej hereckú účasť akceptovalo. V rovnakom roku sa objavila v remake trileru Psycho z roku 1998. Hecheová stvárnila hlavnú postavu Marion Craneovú, ktorá sa ubytuje u duševne chorého majiteľa Normana Batesa. V rovnakom roku si zahrala právničku Beth v dráme *Poprava*, ktorý získal pozitívne ohlasy od filmových kritikov. 

Natočila aj krátky film *Stripping for Jesus*. Ten poukázal na život striptérky, ktorá je zavraždená svojou vlastnou sestrou. V rovnakom roku bola obsadená aj do filmu *Poprava*, ktorý získal pozitívne recenzie od filmových kritikov. 
V roku 2004 sa ukázala po boku začínajúcej herečky Kristen Bell vo filme *Gracina voľba*, kde stvárnila Hecheová drogovo závislú mamu. Za svoj herecký výkon, získala nomináciu na Emmy Awards. O dva roky neskôr si zahrala hlavnú úlohu v seriáli *Muži na stromoch*, kde Hecheová stvárnila odborníčku na vzťahy. Televízny seriál bol po dvoch sériách ukončený. V animovanom spracovaní Supermana prepožičala hlas Lois Laneovej.

Vo filme *Chalan na hranie* z roku 2009 si zahrala po boku Ashtona Kutchera, ktorý sa vo filme ukázal ako „typický predstaviteľ mužskej sexuality", ktorý má zálusk na svoju staršiu klientku, stvárnenú Hecheovou. V rovnakom roku účinkovala v televíznom seriáli *Hung - Na veľkosti nezáleží*. 

V roku 2011 stvárnila hlavnú postavu v komédii *Cedar Rapids*. V rovnakom roku stvárnila manželku Woodyho Harrelsona v dráme *Rampart*. O rok neskôr si zahrala po boku Colina Firtha vo filme *Arthur Newman*. V roku 2013 stvárnila hlavnú úlohu v televíznom seriáli *Save Me*, ktorý mal sedem epizód. Menšiu rolu získala v televíznom seriáli *Staroveké proroctvo*. Po boku herečky Sandry Oh si zahrala vo filme *Catfight* z roku 2016. 

V roku 2017 stvárnila matku brutálneho vraha Jeffreyho Dahmere v životopisnej dráme *My Friend Dahmer*. V rokoch 2017 až 2018 účinkovala v hlavnej úlohe televízneho seriálu *Za nepriateľskou čiarou*. Po skončení vysielania účinkovala v televíznom seriáli *Polícia Chicago*. 

V septembri 2020 bola vyhlásená za účinkujúcu 29. ročníka tanečnej show Dancing with the Stars.

Súkromný život
--------------

S herečkou Ellen DeGeneresovou sa rozišla v roku 2000 a Hecheová prehlásila, že to nie je kvôli orientácii a že ona sama svoju orientáciu nijako nenazýva. Neskôr začala chodiť s hercom Colemanom Laffoonom, ktorého si o rok neskôr vzala a narodil sa im syn Homer Heche Laffoon, ktorý bol zverený do starostlivosti otca. 

Na začiatku roku 2009 sa jej narodil syn Atlas Heche Tupper s hercom Jamesom Tupperom, ktorého spoznala pri natáčaní seriálu *Muži na stromoch*. V roku 2018 sa s Tupperom rozišla. 

### Psychické problémy

19. augusta 2000 cestovala Hecheová autom z Los Angeles do Cantua Creek, neďaleko Fresna v Kalifornii. Svoje auto zaparkovala pozdĺž zaprášenej cesty a v podprsenke a šortkách bežala 2,4 km cez púšť a zaklopala u náhodného domu na dvere. Dvere jej otvoril Araceli Campiz, ktorý spoznal Hecheovú z filmu *6 dní a 7 nocí*. Campiz neskôr povedal, že mu to prišlo absurdné a vôbec neveril, že sa Hecheová nachádza v jeho obývačke, pretože býval uprostred pustatiny, kde málokto zavíta. Ďalej hovoril o tom, že Hecheová vypila pohár vody a poprosila ho, či sa nemôže u neho osprchovať. Campiz jej ponúkol tiež uterák a neskôr sa spoločne usadili v obývačke. Podľa neho nebola Anne opitá ani omámená. Chcela sledovať film, ale videorekordér bol pokazený. Po čase bol sám Campiz znepokojený, pretože Hecheová neprejavovala úmysel odísť, a tak zavolal na šerifovo oddelenie a Hecheovú si odviezli. Bola prevezená do psychiatrickej liečebne Fresno University Medical Center, kde prehlásila, že je Boh a že všetkých vezme späť do neba na kozmickej lodi. Po pár hodinách bola prepustená. 

Neskôr v jednej televíznej relácii Hecheová uviedla, že mala psychické problémy zhruba 31 rokov. Dôvodom bolo, že bola v detstve zneužívaná otcom. Ďalej uviedla, že si vytvorila "fantasy" svet s názvom "Štvrtá dimenzia", kde sa cítila bezpečne. Hecheová bola vraj dcérou Boha a nevlastnou sestrou Ježiša Krista a volala sa Celestia (jej druhé meno) a mala kontakty s mimozemskými formami života.

Úmrtie
------

Dňa 5. augusta 2022 mala Hecheová dve po sebe idúce autonehody v Los Angeles. Pri prvej svojím autom narazila do garáže v bytovom komplexe, pri druhej do domu, čo malo za následok požiar, ktorý Hecheovú vážne popálil. Hecheová bola zakliesnená v aute a snažilo sa ju z auta vyslobodiť 59 hasičov a trvalo im to asi 65 minút, kým požiar úplne uhasili a vytiahli ju z vozidla. Medzitým Hecheová utrpela popáleniny a vdýchla značné množstvo dymu. Objavilo sa video, zachytávajúce moment, keď Hecheovú odnášali na nosidlách z miesta nehody, kde sa posadila a rozhadzovala rukami, ale krátko na to stratila vedomie. 

8. augusta hovorkyňa Hecheovej uviedla, že je v kritickom stave a upadla do kómy. Dňa 11. augusta hovorkyňa povedala, že neočakáva, že Hecheová prežije v dôsledku anoxického poranenia mozgu, ktoré utrpela, ale že ju udržiavajú na podpore života, aby sa zistilo, či sú jej orgány životaschopné na darovanie, v súlade s jej vyjadreným želaním byť darcom orgánov. O niekoľko hodín neskôr bola Hecheová vyhlásená za mozgovo mŕtvu, ale zostala na podpore života, aby mohli posúdiť životaschopnosť potencionálne darovaných orgánov a lokalizovať príjemcov. Po tom, čo bola Hecheová vyhlásená za "mozgovo mŕtvu", bola v tom čase podľa kalifornských zákonov považovaná za legálne mŕtvu ,. Dňa 14. augusta bola Hecheová oficiálne odpojená od prístrojov, našli totiž prijímateľa jej orgánov. 

Hecheová bola spopolnená a pochovaná 23. augusta v mauzóleu na cintoríne Hollywood Forever Cemetery.

Dňa 6. decembra 2022 súdny lekár a koroner okresu Los Angeles po poslednej pitve Hecheovej oznámil, že v čase incidentu nemala v tele žiadne z nezákonných látok. Neaktívny metabolit kokaínu bol nájdený pri krvnom teste, ktorý sa vykonal, keď Hecheová prišla do nemocnice, čo podľa koronera naznačuje, že droga bola použitá v minulosti, ale nie v čase havárie. Kanabinoidy boli zistené v moči Hecheovej, ale nie v krvnom teste, ktorý bol v súlade s predchádzajúcim použitím, ale nie v čase incidentu. Fentanyl bol tiež zistený v systéme Hecheovej, ale zistilo sa, že to bolo z liečby, ktorú dostala v nemocnici.

Filmografia
-----------

* 1964 – Another World (TV seriál)
* 1989 – The 16th Annual Daytime Emmy Awards
* 1992 – Dobrodružstvá mladého Indianu Jonesa (TV seriál)
* 1992 – O Pioneers! (TV film)
* 1993 – Ambush of Ghosts, An
* 1993 – Dobrodružstvá Hucka Finna
* 1994 – Girls in Prison (TV film)
* 1994 – Investigator, The (TV film)
* 1994 – Proti múru (TV film)
* 1994 – Urobím hocičo
* 1994 – Vreckové
* 1994 – Život naruby
* 1995 – Kingfish: A Story of Huey P. Long (TV film)
* 1995 – Wild Side
* 1996 – If These Walls Could Talk (TV film)
* 1996 – Modré z neba
* 1996 – Porotkyňa
* 1996 – Walking and Talking
* 1997 – Ally McBealová (TV seriál)
* 1997 – Donnie Brasco
* 1997 – Pes lump
* 1997 – Sopka
* 1997 – Subway Stories: Tales from the Underground (TV film)
* 1997 – Viem, čo ste robili minulé leto
* 1998 – 6 dní, 7 nocí
* 1998 – Poprava
* 1998 – Psycho
* 1999 – Tretí zázrak
* 2000 – Dvojník
* 2000 – Raz zabiť (TV film)
* 2001 – Prozac Nation
* 2002 – Everwood (TV seriál)
* 2002 – John Q.
* 2003 – Nip/Tuck (TV seriál)
* 2004 – Gracina voľba (TV film)
* 2004 – Mŕtvy prehovorí (TV film)
* 2004 – Zrodenie
* 2005 – Sexual Life
* 2005 – Strieborné zvončeky (TV film)
* 2006 – Muži na stromoch (TV seriál)
* 2006 – Osudná chyba (TV film)
* 2007 – Masters of Science Fiction (TV seriál)
* 2007 – Suffering Man's Charity
* 2007 – Superman: Doomsday
* 2007 – What Love Is
* 2008 – Adventures of Young Indiana Jones: Scandal of 1920, The
* 2008 – Smrtiace nebo
* 2009 – Hung (TV seriál)
* 2009 – Samec
* 2010 – Fízli zo zálohy
* 2011 – Bláznivá služobka
* 2011 – Girl Fight (TV film)
* 2011 – Rampart
* 2011 – Silent Witness (TV film)
* 2012 – Arthur Newman
* 2012 – Black November: Struggle for the Niger Delta
* 2012 – Blackout (TV film)
* 2012 – That's What She Said
* 2013 – Michael J. Fox Show, The (TV seriál)
* 2013 – Nothing Left to Fear
* 2013 – Save Me (TV seriál)
* 2014 – One Christmas Eve (TV film)
* 2015 – Dig (TV seriál)
* 2015 – Pomstiteľ
* 2016 – Aftermath (TV seriál)
* 2016 – Catfight
* 2016 – Looks Like Christmas (TV film)
* 2016 – One Shot
* 2017 – The Last Word

Referencie
----------

1. ↑
2. ↑   *Anne Heche’s son mourns mother: ‘We have lost a bright light’* [online]. , 2022, [cit. 2022-08-12]. Dostupné online. (po anglicky)
3. ↑   *"Uniform Determination of Death Act (California Health and Safety Code § 7180)"* [online].. Dostupné online. Archivované 2022-08-12 z originálu. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Anne Hecheová**

Externé odkazy
--------------

* Anne Heche v Česko-Slovenskej filmovej databáze
* Anne Heche v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Anne Heche na anglickej Wikipédii.*

| Ceny Anne Heche |
| --- |
| 

| * z
* d
* u
Držiteľky ceny National Board of Review Award pre najlepšiu herečku vo vedľajšej úlohe |
| --- |
| (1954 - 1974) | 
* Nina Foch (1954)
* Marjorie Rambeau (1955)
* Debbie Reynoldsová (1956)
* Sybil Thorndike (1957)
* Kay Walsh (1958)
* Edith Evans (1959)
* Shirley Jonesová (1960)
* Ruby Dee (1961)
* Angela Lansburyová (1962)
* Margaret Rutherford (1963)
* Edith Evans (1964)
* Joan Blondell (1965)
* Vivien Merchant (1966)
* Marjorie Rhodes (1967)
* Virginia Maskell (1968)
* Pamela Franklin (1969)
* Karen Black (1970)
* Cloris Leachmanová (1971)
* Marisa Berenson (1972)
* Sylvia Sidney (1973)
* Valerie Perrine (1974)

 |
| (1975 - 1995) | 
* Ronee Blakley (1975)
* Talia Shire (1976)
* Diane Keaton (1977)
* Angela Lansburyová (1978)
* Meryl Streepová (1979)
* Eva Le Gallienne (1980)
* Mona Washbourne (1981)
* Glenn Closová (1982)
* Linda Huntová (1983)
* Sabine Azémová (1984)
* Anjelica Hustonová (1985)
* Dianne Wiestová (1986)
* Olympia Dukakisová (1987)
* Frances McDormandová (1988)
* Mary Stuart Masterson (1989)
* Winona Ryder (1990)
* Kate Nelligan (1991)
* Judy Davisová (1992)
* Winona Ryder (1993)
* Rosemary Harrisová (1994)

 |
| (1995 - 2014) | 
* Mira Sorvinová (1995)
* Juliette Binocheová / Kristin Scottová Thomasová (1996)
* Anne Hecheová (1997)
* Christina Ricciová (1998)
* Julianne Moore (1999)
* Lupe Ontiveros (2000)
* Cate Blanchettová (2001)
* Kathy Batesová (2002)
* Patricia Clarksonová (2003)
* Laura Linneyová (2004)
* Gong Li (2005)
* Catherine O’Harová (2006)
* Amy Ryanová (2007)
* Penélope Cruzová (2008)
* Anna Kendricková (2009)
* Jacki Weaverová (2010)
* Shailene Woodleyová (2011)
* Ann Dowdová (2012)
* Octavia Spencerová (2013)
* Jessica Chastainová (2014)

 |
| (2015 - ) | 
* Jennifer Jason Leigh (2015)
* Naomie Harrisová (2016)
* Laurie Metcalfová (2017)
* Regina King (2018)
* Kathy Batesová (2019)
* Youn Yuh-jung (2020)
* Aunjanue Ellis (2021)
* Janelle Monáe (2022)
* Da'Vine Joy Randolph (2023)

 |

| * z
* d
* u
Držiteľky ceny Daytime Emmy za najlepší herecký výkon mladej herečky (dramatický seriál) |
| --- |
| 1985-1989 | 
* Tracey E. Bregman (1985)
* Ellen Wheeler (1986)
* Martha Byrne (1987)
* Julianne Moore (1988)
* Kimberly McCoullough (1989)

 |
| 1990 – 1999 | 
* Cady McLain (1990)
* Anne Hecheová (1991)
* Tracia Cast (1993)
* Heather Tom (1994)
* Sarah Michelle Gellarová (1995)
* Kimblery McCoullough (1996)
* Sarah Joy Brown (1997)
* Sarah Joy Brown (1998)
* Heather Tom (1999)

 |
| 2000 - 2009 | 
* Camryn Grimes (2000)
* Adrienne Frantz (2001)
* Jennifer Finniganová (2002)
* Jennifer Finniganová (2003)
* Jennifer Finniganová (2004)
* Eden Riegel (2005)
* Jennifer Landon (2006)
* Jennifer Landon (2007)
* Jennifer Landon (2008)
* Julie Berman (2009)

 |
| 2010 - 2019 | 
* Julie Berman (2010)
* Brittany Allen (2011)
* Christel Khalil (2012)
* Kristen Alderson (2013)
* Hunter King (2014)
* Hunter King (2015)
* True O´Brien (2016)
* Lexi Ainsworth (2017)
* Chloe Lanier (2018)
* Hayley Erin (2019)

 |

| * z
* d
* u
Držiteľky ceny Lucy Award |
| --- |
| 
* Linda Bloodworth-Thomason/Gary David Goldberg/Susan Lucci (1994)
* Tracey Ullman/Elizabeth Montgomery/Imogene Coca/Fred Silverman/Brianne Murphy, (1995)
* Garry Marshall/Marlo Thomas/Angela Lansburyová/Madelyn Pugh Davis/Nancy Savoca (1996)
* Carol Burnettová/Roseanne Barrová/Jean MacCurdy (1997)
* Diahann Carroll/Kay Koplovitz/Barbara Waltersová/Shari Lewis (1998)
* Camryn Manheim/Sarah Jessica Parkerová/Kim Cattrall/Kristin Davisová/Cynthia Nixonová (1999)
* Cher, Ellen DeGeneresová, Anne Hecheová, Sharon Stonová, Michelle Williams) (2000)
* Rosie O'Donnell, Anne Sweeney, Tyne Daly, Amy Brenneman (2002)
* Stockard Channing/Sheila Nevins/Lily Tomlinová (2003)
* Blythe Dannerová (2004)
* Debra Messingová/Megan Mullaly (2005)
* Geena Davisová (2006)
* Shonda Rhimes (2007)
* Salma Hayek (2008)
* Holly Hunterová (2009)
* Courteney Coxová (2010)
* Nina Tassler (2011)
* Bonnie Hammer (2012)
* Christina Hendricksová/January Jones/Elisabeth Mossová/Jessica Paré/Kiernan Shipka (2013)
* Kerry Washingtonová (2014)
* Jill Soloway (2015)
* Taraji P. Henson (2016)
* Tracee Ellis Ross (2017)
* Channing Dungey (2018)

 |

 |

Autoritné údaje: * BnF: 140098363
* GND: 139259368
* ISNI: 0000000071006267
* LCCN: no92019976
* NK ČR: xx0153779
* VIAF: 208152
* WorldCat: lccn-no92019976